Aron Sigurvinsson í búningi Hattar / Hugins . Annað kvöld fer fram leikur Knattspyrnufélagsins Elliða og Ægis á Würth-vellinum í Árbæ , þar sem fé verður safnað til styrktar Aroni Sigurvinssyni , ungum manni sem lenti í alvarlegu bílslysi til móts við Rauðhóla um verslunarmannahelgina . Aron var tíu daga á gjörgæslu eftir slysið , en er sem betur fer á batavegi . Ljóst er að við tekur langt og strangt endurhæfingarferli sem mun reyna mikið á hann og fjölskyldu hans . Elliðamenn í samstarfi við Fylki standa að styrktarleiknum . Frítt verður á völlinn , en frjáls framlög vel þegin . Tilboð verða á hamborgurum , sælgæti , gosi og öðrum köldum veigum og í hálfleik fer fram keppni þar sem keppt verður um bíómiða líkt og þekkist á heimaleikjum Fylkis . Allur ágóði af sölunni mun renna til Arons . Aron er Fylkismaður , en hann lék með Árbæjarliðinu í 2. flokki og spilaði síðan fyrir Elliða árið 2017 áður en hann hélt austur á land og lék bæði fyrir Fjarðabyggð og Hugin í 2. deildinni í fyrra . Í sumar lék hann svo einn leik fyrir sameinað lið Hattar og Hugins í 3. deildinni . Leikur Elliða og Ægis hefst kl. 19:30 annað kvöld , en um er að ræða leik tveggja efstu liðanna í sínum riðli í 4. deildinni . Segir í tilkynningu frá Elliða að þeim þætti vænt um að sjá sem flesta mæta og styrkja þetta góða málefni . Þeim sem ekki komast á leikinn en vilja styrkja Aron í baráttunni er bent á bankareikning hans :